b'\n_START_ARTICLE_\nNeferkare VI.\n_START_SECTION_\nDokazi\n_START_PARAGRAPH_\nIme Neferkareja Pepiseneba je dokazano na Abido\xc5\xa1kem seznamu kraljev (vnos 51) in nikjer drugje. J\xc3\xbcrgen von Beckerath domneva, da je istoveten z Neferkare Kered Senebom s Torinskega seznama kraljev. Kot tak bi bil prvi faraon iz Osme dinastije, naslednik Ntyiqrt, ki bi lahko bil Neitikerti Siptah (Ne\xc4\x8derkare) s Torinskega seznama kraljev. Na Torinskem seznamu je na mestu, kjer bi morali biti Sedma in Osma dinastija, velika praznina. Poudariti je treba, da sta bila oba seznama napisana mnogo kasneje v Devetnajsti dinastiji (1293-1185 pr. n. \xc5\xa1t.), primarnih dokazov iz 22. stoletja pr. n. \xc5\xa1t. pa ni.\n_START_SECTION_\nIme\n_START_PARAGRAPH_\nPridevek Kered, dodan k imenu Neferkare Pepiseneb na Torinskem seznamu kraljev pomeni "otrok" ali "mlad". Njegovo ime "Neferkare Kered Seneb"  se zato obi\xc4\x8dajno prevaja kot Neferkare otrok je blagodejen, Neferkare mlaj\xc5\xa1i je blagodejen ali Neferkare mlaj\xc5\xa1i je zdrav._NEWLINE_Faraonov pridevek je predmet ve\xc4\x8d hipotez. Hratch Papazian domneva, da ga je dobil zaradi svoje mladosti. _NEWLINE_Darell Baker in  Kim Ryholt domnevata, da je pridevek Kered napaka pisarja, ki je sestavljal Torinski seznam kraljev. Pisar naj bi ime Pepiseneb zamenjal z imenom Kered Seneb. Napaka bi lahko bila posledica po\xc5\xa1kodbe starej\xc5\xa1ega dokumenta, s katerega je pisar prepisoval imena._NEWLINE_Tretja, bolj verjetna teorija, imeni Kered in Pepiseneb povezuje s faraonom Pepijem II. Neferkarejem, zadnjim velikim faraonom Starega kraljestva, ki je bil s 94 leti vladanja (2278 \xe2\x80\x93 2184 pr. n. \xc5\xa1t.) verjetno najdlje vladajo\xc4\x8d monarh v zgodovini.\n_START_SECTION_\nVladanje\n_START_PARAGRAPH_\nNeferkare Pepiseneb je po mnenju Kima Ryholta vladal najmanj eno leto.'